**Doložka**

**vybraných vplyvov**

**A.1. Názov materiálu:**

Návrh novely zákona, ktorým sa mení a dopĺňa zákon č. 303/2001 Z.z. o voľbách do orgánov samosprávnych krajov a o doplnení občianskeho súdneho poriadku v znení neskorších predpisov

**A.2. Vplyvy:**

|  |  |  |  |
| --- | --- | --- | --- |
|  | Pozitívne | Žiadne | Negatívne |
| 1. Vplyvy na rozpočet verejnej správy |  |  | x |
| 2. Vplyvy na podnikateľské prostredie – dochádza k zvýšeniu regulačného zaťaženia? |  | x |  |
| 3. Sociálne vplyvy | x |  |  |
| – vplyvy na hospodárenie obyvateľstva, |  | x |  |
| – sociálnu exklúziu, | x |  |  |
| – rovnosť príležitostí a rodovú rovnosť a vplyvy na zamestnanosť | x |  |  |
| 4. Vplyvy na životné prostredie |  | x |  |
| 5. Vplyvy na informatizáciu spoločnosti |  | x |  |

**A.3. Poznámky**

1. Vplyvy na rozpočet verejnej správy

Predložený návrh novely zákona, ktorým sa mení a dopĺňa zákon č. 303/2001 Z.z. o voľbách do orgánov samosprávnych krajov a o doplnení občianskeho súdneho poriadku v znení neskorších predpisov predpokladá zvýšenie objemu finančných prostriedkov z výdavkov štátneho rozpočtu v objeme cca 1 mil. eur.

Dôvodom navýšenia je realizácia tlače zoznamu kandidátov a jej distribúcia do orgánov samosprávnych obcí a následne každému voličovi v navrhovanej lehote predo dňom konania volieb.

Pri odhadoch na navýšenie objemu finančných prostriedkov, ktoré budú mať vplyv na rozpočet verejnej správy sa vychádza z porovnania údajov o finančnom zabezpečení volieb do NR SR a do volieb VUC.

Podľa oficiálnych údajov náklady na finančné zabezpečenie volieb do NR SR v roku 2012 (nie na ich spracovanie štatistickým úradom) boli cca 8,62 mil. eur. V roku 2010 predstavoval objem finančných nákladov na realizáciu volieb do NR SR cca 7,96 mil. eur. V týchto sumách sú zahrnuté aj výdavky na tlač a distribúciu zoznamu kandidátov do NR SR každému oprávnenému voličovi.

Výdavky na voľby (nie na ich spracovanie štatistickým úradom) do orgánov samosprávnych krajov boli v roku 2009 cca 8,43 mil. eur. V tejto sume sú zahrnuté aj výdavky na konanie druhého kola volieb predsedov samosprávnych krajov vo výške cca 1,9 mil. eur.

Vplyvy na podnikateľské prostredie – návrh zákona má neutrálny vplyv na podnikateľské prostredie.

1. Sociálne vplyvy – návrh zákona má pozitívne sociálne vplyvy.

**A.4. Alternatívne riešenia**

Neuvažovalo sa s alternatívnymi riešeniami.

**A.5. Stanovisko gestorov**

Bezpredmetné